CELEX: 32021R1398
Language: et
Date: 2021-06-04 00:00:00
Title: Komisjoni delegeeritud määrus (EL) 2021/1398, 4. juuni 2021, millega muudetakse delegeeritud määrust (EL) 2017/654 (millega täiendatakse Euroopa Parlamendi ja nõukogu määrust (EL) 2016/1628) seoses ÜRO Euroopa Majanduskomisjoni (UNECE) eeskirjade nr 49 ja 96 kohaselt antud tüübikinnituste tunnustamisega (EMPs kohaldatav tekst)

24.8.2021   
               
               
                  ET
               
               
                  Euroopa Liidu Teataja
               
               
                  L 299/1
               
            
         KOMISJONI DELEGEERITUD MÄÄRUS (EL) 2021/1398,
         4. juuni 2021,
         millega muudetakse delegeeritud määrust (EL) 2017/654 (millega täiendatakse Euroopa Parlamendi ja nõukogu määrust (EL) 2016/1628) seoses ÜRO Euroopa Majanduskomisjoni (UNECE) eeskirjade nr 49 ja 96 kohaselt antud tüübikinnituste tunnustamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 14. septembri 2016. aasta määrust (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks, (1) eriti selle artikli 24 lõiget 11, artikli 25 lõike 4 punkte b ja c, artikli 34 lõike 9 punkti c ja artikli 42 lõike 4 punkti a,
         ning arvestades järgmist:
         
                     (1)
                  
                  
                     Tehnilised teenistused on volitatud tegema otsuseid juhul, kui maagaasil/biometaanil (NG) või veeldatud naftagaasil (LPG) töötavate mootorite tüüpkonna (kaasa arvatud segakahekütuselised mootorid) tüübikinnituseks esitatud algmootorit ei peeta representatiivseks. Võttes arvesse selliste otsuste üldist mõju tüübikinnitusprotsessile, peaks nende otsuste tegemine olema tüübikinnitusasutuste ülesanne.
                  
               
                     (2)
                  
                  
                     Komisjoni delegeeritud määruse (EL) 2017/654 (2) IV lisa 1. liite punktis 11.4.2.1.4 on nõutud, et kui loenduri näit on peatatud, nullitakse loendur ainult siis, kui mootori eelneva 40 töötunni jooksul ei ole tuvastatud ühtegi NOx kontrollisüsteemi riket. UNECE eeskirja nr 49 asjakohases versioonis on aga nõutud, et ühtegi NOx kontrollisüsteemi riket ei tohi olla tuvastatud mootori eelneva 36 töötunni jooksul, mitte aga mootori eelneva 40 töötunni jooksul. See ebakõla takistab UNECE eeskirja nr 49 asjakohase versiooni alusel antud tüübikinnituste samaväärsuse tunnustamist. Seepärast tuleks määruse (EL) 2016/1628 kohase ELi tüübikinnituse andmiseks pidada piisavaks vähem ranget nõuet ehk vähemalt 36 töötundi.
                  
               
                     (3)
                  
                  
                     Delegeeritud määruse (EL) 2017/654 V lisa punkti 1 viienda lõigu kohaselt võivad tehnilised teenistused maanteevälise püsikatsetsükli läbiviimiseks jätta tööpunkte välja kõikidest mootori kontrollipiirkondadest. Võttes arvesse selliste otsuste üldist mõju tüübikinnitusprotsessile, on asjakohane nõuda, et tüübikinnitusasutused nõustuksid selliste väljajätmistega.
                  
               
                     (4)
                  
                  
                     UNECE eeskirja nr 49 06-seeria muudatustes ja UNECE eeskirja nr 96 05-seeria muudatustes sätestatud heite piirnormid, üld- ja tehnilised nõuded ning katsemeetodid on kooskõlas määruse (EL) 2016/1628 sätetega, välja arvatud selle määruse artikliga 19. Seepärast tuleks UNECE eeskirja nr 49 06-seeria muudatuste ja UNECE eeskirja nr 96 05-seeria muudatuste kohased tüübikinnitused tunnistada samaväärseks määruse (EL) 2016/1628 kohaselt antud ELi tüübikinnituste ja selle määruse kohase kohustusliku märgistusega, kui tüübikinnitusasutus tagab, et tootja on täitnud määruse (EL) 2016/1628 artiklis 19 sätestatud nõuded.
                  
               
                     (5)
                  
                  
                     Selleks et tagada vastavus määruse (EL) 2016/1628 artiklile 19, peaks tootja, kelle mootorid on saanud tüübikinnituse UNECE eeskirja nr 49 06-seeria muudatuste või UNECE eeskirja nr 96 05-seeria muudatuste kohaselt, paluma ühel või mitmel tüübikinnitusasutusel teha järelevalvet määruse (EL) 2016/1628 artiklis 19 sätestatud kohustuste täitmise üle.
                  
               
                     (6)
                  
                  
                     UNECE eeskirja nr 96 (3) 00-, 01-, 02-, 03- ja 04-seeria muudatustega kehtestatud heite piirnormid, üld- ja tehnilised nõuded ning katsemeetodid on kooskõlas Euroopa Parlamendi ja nõukogu direktiivis 97/68/EÜ (4) sätestatud I, II, IIIA, IIIB ja IV etapi heite piirnormide ning määruse (EL) 2016/1628 artikli 34 lõigete 5 ja 6 kohaldamisalasse kuuluvate eriotstarbeliste mootorite puhul kehtestatud vastavate nõuetega. Seepärast tuleks UNECE eeskirja nr 96 00-, 01-, 02-, 03- ja 04-seeria muudatuste kohased tüübikinnitused tunnistada samaväärseteks direktiivi 97/68/EÜ kohaselt antud I, II, IIIA, IIIB ja IV etapi EÜ tüübikinnituste ja vastava kohustusliku märgistusega ning eriotstarbeliste mootorite puhul määruse (EL) 2016/1628 kohaselt antud ELi tüübikinnitustega.
                  
               
                     (7)
                  
                  
                     Selleks et mootorit oleks võimalik selgelt identifitseerida ja et tagada vastavus kohaldatavatele haldusnormidele, tuleks UNECE eeskirja nr 96 00-, 01-, 02-, 03- ja 04-seeria muudatuste kohaste tüübikinnituste alusel turule lastud mootoritele lisada asjakohane nõuetele vastavuse deklaratsioon ja täiendav märgistus vastavalt määruse (EL) 2016/1628 artiklile 31 ja artikli 32 lõikele 2.
                  
               
                     (8)
                  
                  
                     Käesolevas määruses sätestatud nõuded on mootorite heitenormide seisukohast tehniliselt ebaolulised. Seepärast on asjakohane, et mootoritüübile või -tüüpkonnale delegeeritud määruse (EL) 2017/654 23. augustil 2021 kehtinud redaktsiooni kohaselt antud ELi tüübikinnitused jäävad kehtima.
                  
               
                     (9)
                  
                  
                     Seepärast tuleks delegeeritud määrust (EL) 2017/654 vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2017/654 muudatused
            Delegeeritud määrust (EL) 2017/654 muudetakse järgmiselt.
            
                        1)
                     
                     
                        Artiklis 20a lisatakse järgmine lõige 3:
                        
                           „3.   Mootoritüübile või -tüüpkonnale delegeeritud määruse (EL) 2017/654 kohaselt enne 24. augustit 2021 antud ELi tüübikinnitused jäävad kehtima.“
                        
                     
                  
                        2)
                     
                     
                        Delegeeritud määruse (EL) 2017/654 I, IV, V ja XIII lisa muudetakse vastavalt käesoleva määruse lisale.
                     
                  
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. juuni 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 252, 16.9.2016, lk 53.
         
            (2)  Komisjoni 19. detsembri 2016. aasta delegeeritud määrus (EL) 2017/654, millega täiendatakse Euroopa Parlamendi ja nõukogu määrust (EL) 2016/1628 väljaspool teid kasutatavate liikurmasinate sisepõlemismootorite heite piirnormide ja tüübikinnitusega seotud tehniliste ja üldnõuete osas (ELT L 102, 13.4.2017, lk 1).
         
            (3)  ÜRO Euroopa Majanduskomisjoni (UNECE) eeskiri nr 96 – Ühtsed sätted, milles käsitletakse põllu- ja metsamajanduslikele traktoritele ning väljaspool teid kasutatavatele liikurmasinatele paigaldatavate survesüütemootorite tüübikinnitust seoses mootoritest lähtuva saasteaineheitega (ELT L 88, 22.3.2014, lk 1).
         
            (4)  Euroopa Parlamendi ja nõukogu 16. detsembri 1997. aasta direktiiv 97/68/EÜ väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta (EÜT L 59, 27.2.1998, lk 1).
      
      
         
            LISA
            I, IV, V ja XIII lisa muudetakse järgmiselt.
            
                        1)
                     
                     
                        I lisa punkt 2.6.2 asendatakse järgmisega:
                        
                                    „2.6.2.
                                 
                                 
                                    Kui tüübikinnitusasutus teeb kindlaks, et valitud algmootor ei esinda haldusnõudeid käsitlevas komisjoni rakendusmääruse (EL) 2017/656 IX lisas määratletud mootoritüüpkonda täielikult, võib tüübikinnitusasutus valida katsetamiseks mõne teise katsemootori või teha vajaduse korral lisakatse uue katsemootoriga.“
                                 
                              
                  
                        2)
                     
                     
                        IV lisa 1. liidet muudetakse järgmiselt:
                        
                                    a)
                                 
                                 
                                    punkt 11.4.2.1.4 asendatakse järgmisega:
                                    
                                                „11.4.2.1.4.
                                             
                                             
                                                Kui loenduri näit on peatatud, nullitakse loendur, kui sellele loendurile asjaomased seiresüsteemid on töötanud vähemalt ühe korra kuni oma seiretsükli lõpuni ilma riket tuvastamata ja vähemalt 36 mootori töötunni jooksul ei ole tuvastatud ühtegi sellele loendurile asjaomast riket pärast viimast korda, kui loenduri näit peatati (vt joonis 4.4).“;
                                             
                                          
                              
                                    b)
                                 
                                 
                                    joonis 4.4 asendatakse järgmisega:
                                    
                                       
                                    kus x on vähemalt 36 töötundi“;
                                 
                              
                                    c)
                                 
                                 
                                    joonis 4.6 asendatakse järgmisega:
                                    
                                       
                                    kus x on vähemalt 36 töötundi“;
                                 
                              
                                    d)
                                 
                                 
                                    joonis 4.7 asendatakse järgmisega:
                                    
                                       
                                    kus x on vähemalt 36 töötundi.“
                                 
                              
                  
                        3)
                     
                     
                        V lisa punktis 1 asendatakse viies lõik järgmisega:
                        „Tootja võib tehniliselt teenistuselt taotleda punkti 3 kohase tõendamise käigus tööpunktide väljajätmist kõikidest punktis 2 nimetatud kontrollipiirkondadest. Tehniline teenistus võib tüübikinnitusasutuse nõusolekul sellist väljajätmist lubada tingimusel, et tootja tõendab, et mootor ei ole kunagi suuteline töötama selliste punktide kohaselt ühegi väljaspool teid kasutatavate liikurmasinate kombinatsiooni puhul.“
                     
                  
                        4)
                     
                     
                        XIII lisa muudetakse järgmiselt:
                        
                                    a)
                                 
                                 
                                    punkti 1 muudetakse järgmiselt:
                                    
                                                i)
                                             
                                             
                                                alapunkt 2 asendatakse järgmisega:
                                                
                                                            „2)
                                                         
                                                         
                                                            UNECE eeskirja nr 49 (*) 06-seeria muudatuste kohased tüübikinnitused, kui tehniline teenistus on kinnitanud, et mootori tüüp vastab:
                                                            
                                                                        a)
                                                                     
                                                                     
                                                                        IV lisa 2. liites sätestatud nõuetele, kui mootor on ette nähtud kasutamiseks üksnes IWP- ja IWA-kategooria V etapi mootorite asemel vastavalt määruse (EL) 2016/1628 artikli 4 lõike 1 alapunkti 1 alajaotusele b, või
                                                                     
                                                                  
                                                                        b)
                                                                     
                                                                     
                                                                        IV lisa 1. liites sätestatud nõuetele, kui tegemist on mootoritega, mida alajaotus a ei hõlma,
                                                                     
                                                                  ja kui tüübikinnitusasutus kinnitab, et tootja täidab määruse (EL) 2016/1628 artiklis 19 sätestatud kohustusi.
                                                         
                                                      
                                                   (*)  ÜRO Euroopa Majanduskomisjoni (UNECE) eeskiri nr 49: ühtsed sätted, milles käsitletakse meetmeid, mis tuleb võtta sõidukite diisel- ja ottomootoritest pärinevate gaasiliste saasteainete ja tahkete osakeste heite vastu (ELT L 171, 24.6.2013, lk 1).“;"
                        
                                             
                                          
                                                ii)
                                             
                                             
                                                lisatakse alapunkt 3:
                                                
                                                            „3)
                                                         
                                                         
                                                            määruse (EL) 2016/1628 I lisa tabelis I-1 sätestatud NRE-kategooria mootoritüüpkondadele või mootoritüüpidele antud UNECE eeskirja nr 96 (**) 05-seeria muudatuste kohased tüübikinnitused, kui tüübikinnitusasutus kinnitab, et tootja on täitnud määruse (EL) 2016/1628 artiklis 19 sätestatud kohustused.
                                                         
                                                      
                                                   (**)  ÜRO Euroopa Majanduskomisjoni (UNECE) eeskiri nr 96: ühtsed sätted, milles käsitletakse põllu- ja metsamajanduslikele traktoritele ning väljaspool teid kasutatavatele liikurmasinatele paigaldatavate mootorite tüübikinnitust seoses mootoritest lähtuva saasteaineheitega (ELT L 107, 17.4.2019, lk 1).“;"
                        
                                             
                                          
                              
                                    b)
                                 
                                 
                                    lisatakse järgmised punktid 2–4.1:
                                    
                                                „2.
                                             
                                             
                                                Määruse (EL) 2016/1628 I lisa tabelites I-2, I-3 ja I-4 ning tabelites I-9 ja I-10 sätestatud mootorikategooriatele vastavatele NRG-, NRSh-, NRS-, SMB- ja ATS-kategooria tüüpkondadesse või tüüpidesse kuuluvatele mootoritele antud UNECE eeskirja nr 96 05-seeria muudatuste kohaseid tüübikinnitusi ja olemasolu korral vastavat kohustuslikku märgistust tunnustatakse samaväärsena määruse (EL) 2016/1628 kohaste ELi tüübikinnitustega ja selle alusel nõutava kohustusliku märgistusega, kui tüübikinnitusasutus kinnitab, et tootja on täitnud määruse (EL) 2016/1628 artiklis 19 sätestatud kohustused.
                                             
                                          
                                                3.
                                             
                                             
                                                Eriotstarbega mootorite puhul, mis kuuluvad määruse (EL) 2016/1628 artikli 34 lõigete 5 ja 6 kohaldamisalasse ja mille võimsuse võrdlusväärtus on vahemikus 19–560 kW, tunnustatakse NRE-kategooria mootoritüüpkondade või mootoritüüpide (nagu on sätestatud määruse (EL) 2016/1628 VI lisa tabelis VI-1) IIIA etapi tüübikinnitusi, mis on antud UNECE eeskirja nr 96 02- (***), 03- (****) või 04 (*****)-seeria muudatuste kohaselt, ja olemasolu korral vastavat kohustuslikku märgistust, samaväärsena selle määruse kohaste ELi tüübikinnitustega ja selle alusel nõutava kohustusliku märgistusega.
                                             
                                          
                                                3.1.
                                             
                                             
                                                Täiendavad nõuded
                                                Mootorid, millele on antud tüübikinnitus, mida punkti 3 kohaselt tunnustatakse samaväärsena ELi tüübikinnitusega, peavad vastama delegeeritud määruse (EL) 2017/654 XII lisa nõuetele.
                                             
                                          
                                                4.
                                             
                                             
                                                Järgmiste heitkoguste etappide puhul tunnustatakse allpool loetletud kategooriatesse kuuluvate mootoritüüpkondade või mootoritüüpide UNECE eeskirjade kohaseid tüübikinnitusi ja olemasolu korral vastavat kohustuslikku märgistust samaväärsena direktiivi 97/68/EÜ kohase ELi tüübikinnitusega ja selle direktiivi alusel nõutava kohustusliku märgistusega vastavalt määruse (EL) 2016/1628 artiklis 58 sätestatud üleminekusätetele:
                                                
                                                            1)
                                                         
                                                         
                                                            IV etapp: direktiivi 97/68/EÜ artiklis 9 sätestatud Q- ja R-kategooria mootorite tüübikinnitused kooskõlas UNECE eeskirja nr 96 04-seeria muudatustega;
                                                         
                                                      
                                                            2)
                                                         
                                                         
                                                            IIIB etapp: direktiivi 97/68/EÜ artiklis 9 sätestatud L-, M-, N- ja P-kategooria mootorite tüübikinnitused kooskõlas UNECE eeskirja nr 96 03- või 04-seeria muudatustega;
                                                         
                                                      
                                                            3)
                                                         
                                                         
                                                            IIIA etapp: direktiivi 97/68/EÜ artiklis 9 sätestatud H-, I-, J- ja K-kategooria mootorite tüübikinnitused kooskõlas UNECE eeskirja nr 96 02-, 03- või 04-seeria muudatustega;
                                                         
                                                      
                                                            4)
                                                         
                                                         
                                                            II etapp: direktiivi 97/68/EÜ artiklis 9 sätestatud D-, E-, F- ja G-kategooria mootorite tüübikinnitused kooskõlas UNECE eeskirja nr 96 01- (******), 02-, 03- või 04-seeria muudatustega;
                                                         
                                                      
                                                            5)
                                                         
                                                         
                                                            I etapp: direktiivi 97/68/EÜ artiklis 9 sätestatud A-, B- ja C-kategooria mootorite tüübikinnitused kooskõlas UNECE eeskirja nr 96 00-seeria (*******) muudatustega.
                                                         
                                                      
                                          
                                                4.1.
                                             
                                             
                                                Täiendavad nõuded
                                                Mootoritele, millele on antud tüübikinnitus, mida punkti 4 kohaselt tunnustatakse samaväärsena ELi tüübikinnitusega, peab olema lisatud nõuetele vastavuse deklaratsioon ja kohustuslikus märgistuses märgitud lisateave, nagu on nõutud määruse (EL) 2016/1628 artiklis 31 ja artikli 32 lõikes 2 ning sätestatud rakendusmääruse (EL) 2017/656 II ja III lisas.
                                             
                                          
                                       (***)  02-seeria muudatused ei ole ELTs avaldatud."
                        
                                    
                                       (****)  03-seeria muudatused ei ole ELTs avaldatud."
                        
                                    
                                       (*****)  ÜRO Euroopa Majanduskomisjoni (UNECE) eeskiri nr 96: ühtsed sätted, milles käsitletakse põllu- ja metsamajanduslikele traktoritele ning väljaspool teid kasutatavatele liikurmasinatele paigaldatavate survesüütemootorite tüübikinnitust seoses mootoritest lähtuva saasteaineheitega (ELT L 88, 22.3.2014, lk 1)."
                        
                                    
                                       (******)  01-seeria muudatused ei ole ELTs avaldatud."
                        
                                    
                                       (*******)  00-seeria muudatused ei ole ELTs avaldatud.“"
                        
                                 
                              
                  
               (*)  ÜRO Euroopa Majanduskomisjoni (UNECE) eeskiri nr 49: ühtsed sätted, milles käsitletakse meetmeid, mis tuleb võtta sõidukite diisel- ja ottomootoritest pärinevate gaasiliste saasteainete ja tahkete osakeste heite vastu (ELT L 171, 24.6.2013, lk 1).“;
            
               (**)  ÜRO Euroopa Majanduskomisjoni (UNECE) eeskiri nr 96: ühtsed sätted, milles käsitletakse põllu- ja metsamajanduslikele traktoritele ning väljaspool teid kasutatavatele liikurmasinatele paigaldatavate mootorite tüübikinnitust seoses mootoritest lähtuva saasteaineheitega (ELT L 107, 17.4.2019, lk 1).“;
            
               (***)  02-seeria muudatused ei ole ELTs avaldatud.
            
               (****)  03-seeria muudatused ei ole ELTs avaldatud.
            
               (*****)  ÜRO Euroopa Majanduskomisjoni (UNECE) eeskiri nr 96: ühtsed sätted, milles käsitletakse põllu- ja metsamajanduslikele traktoritele ning väljaspool teid kasutatavatele liikurmasinatele paigaldatavate survesüütemootorite tüübikinnitust seoses mootoritest lähtuva saasteaineheitega (ELT L 88, 22.3.2014, lk 1).
            
               (******)  01-seeria muudatused ei ole ELTs avaldatud.
            
               (*******)  00-seeria muudatused ei ole ELTs avaldatud.““